b'\n_START_ARTICLE_\nCastell de Castalla\n_START_SECTION_\nDescripci\xc3\xb3\n_START_PARAGRAPH_\nLa fortificaci\xc3\xb3 de forma allargada i delimitada per llen\xc3\xa7os de mur recte de tapial amb cubells cil\xc3\xadndrics, consta de tres parts: les muralles, La Torre de l\'homenatge, anomenada Torre Grossa, i el palau. _NEWLINE_Al recinte, el qual ocupava una gran superf\xc3\xadcie, s\xc3\xb3n visibles d\'altres torres i llen\xc3\xa7os de muralles, depend\xc3\xa8ncies disperses a la franja central, aix\xc3\xad com un aljub de grans dimensions._NEWLINE_El palau dels segles XIV i XV, \xc3\xa9s a la part de m\xc3\xa9s ampl\xc3\xa0ria. De planta rectangular amb dues torres circulars disposades en diagonal, t\xc3\xa9 com a centre un pati, i dessota un pou. _NEWLINE_La Torre Grossa, del segle XVI i de planta rodona constru\xc3\xafda en tapial, \xc3\xa9s a la part central del recinte. _NEWLINE_La muralla principal, fou el darrer element incorporat a la fortalesa i terminada a la segona meitat del segle XVI.\n_START_SECTION_\nCuriositats\n_START_PARAGRAPH_\nEn 1929 es va esculpir i es col\xc2\xb7loc\xc3\xa0 a la "Torre Grossa" una escultura de pedra amb forma de Jes\xc3\xbas. Tenia set metres d\'al\xc3\xa7ada i estava col\xc2\xb7locada damunt d\'una base de cinc metres. L\'objectiu era que es poguera veure des de tots els pobles pr\xc3\xb2xims, ja que la zona era de major al\xc3\xa7ada. En la Guerra Civil Espanyola l\'escultura fou derrocada.'